Lahemaa rannakülade mälumaastikud

kultuurilooliste paikade mõttetalgud-projekti avalikustamiskoosolekud

**MEMO**

**15.04.2017**

**Algus kell 11.00**

**Leesil**

Kolmas etapp on kõikide eelmiste etappide kokkuvõte, aga nüüd on oluline saada juurde kohalike elanike arvamused.

Lahemaa piirkond on küll hästi uuritud, kuid palju on inimesi vahetunud ja seetõttu on vaja pärandi kogumisega tegeleda.

Kolmandas etapis vajame teie abi sellega, et eelmistes etappides kogutud info saaks täiendatud, võimalikud ebatäpsused kõrvaldatud jne.

Soovime sisendit kaitsekorralduse planeerimiseks. Need soovitused võivad olla iseenesest midagi täiesti iseenesestmõistetavat nt talgutööde planeerimine, teabetahvlitega tähistamine, matkaradade planeerimine jne.

Kui positsioneerime end tugeva kultuuripärandiga kohana ning näitame seda välja, siis ei tule nii kergesti ka piirkonda rahvast, kellel on erinevad arusaamad piirkonna kaitsekorraldusest. Seetõttu on kogukonnas kokkulepped vajalikud ning neid ka

Nende ajaloolis-kultuurilooliste objektide/paikade osas on vajalik teha ettepanekuid, et planeerida edaspidi nt loodushoiu töid vms.

Iga küla osas on väikesed nimekirjad ja kaardid koostatud, need on mustandid, millele oodatakse tagasisidet. *Koosolekul jagati välja materjalid külade esindajatele.* Kõige olulisem on, et käiksite üle need kultuuriloolised paigad ja täiendaksite nimekirju.

5. maiks ootame teie ettepanekuid pärandipaikade ja kaitsekorralduslike ettepanekute osas, uus kohtumine on 7. mail Leesi rahvamajas.

Ärge vormistusliku poolega ülemäära vaeva nähke, peaasi, et oma ettepanekud saadaksite. Ettepanek vabatekstina ning paikade märkimine kaardile võib olla nii väljaprinditud kaardile märkimine kui digitaalselt pdfi täiendamine.

Oluline on ka vanade teede ülesmärkimine, üldine arutelu vanade teede osas Juminda poolsaarel.

Mure on, et küla teed on mõõdetud kinnistute sisse, üha enam on tekkinud probleeme, et takistatakse pääsu mere äärde või veel enam, ei pääse ka ligi oma kinnistule. Seesuguse ettepaneku võib samuti lisada, et anda suunis omavalitsusele, et kohalikud teed tuleb hoida läbipääsetavad. Kui üksikjuhtumitega tegelemine on keerukam, siis äkki üldise kompleksse ettepaneku tegemine suurema piirkonna kohta oleks tulemuslikum ja aitab tegevuse suuremalt nö liikuma saada.